**Հ Ա Շ Վ Ե Տ Վ Ո Ւ Թ Յ Ո Ւ Ն**

**ՀՀ կառավարության 2021 թվականի ապրիլի 8-ի N531-Լ որոշմամբ հաստատված՝ Քաղաքաշինության բնագավառի զարգացման ռազմավարական ծրագրի իրագործումն ապահովող միջոցառումների կատարման վերաբերյալ**

|  |  |  |  |
| --- | --- | --- | --- |
| Հ/Հ | Քաղաքաշինության բնագավառի զարգացման ռազմավարական ծրագիրը և ծրագրի իրագործումն ապահովող միջոցառումների ցանկը (հաստատվել է 2021 թվականի ապրիլի 8-ի N531-Լ որոշմամբ) | Կատարման ընթացիկ վիճակը | Ծանոթություն |

| 1 | 2 | 3 | 4 |
| --- | --- | --- | --- |
| 1 | * 1. Կառուցապատման թույլտվությունների տրամադրման գործառույթների զգալի մասը իրականացնել էլեկտրոնային եղանակով՝ e-permits միասնական համակարգի միջոցով, դիտարկելով այն որպես էլեկտրոնային մեկ հարթակ, որտեղ կգործեն ընթացակարգին մասնակից բոլոր մարմինները և կազմակերպությունները

Ժամկետ՝ 2021 թվական | ՀՀ կառավարության կողմից 2021 թվականի դեկտեմբերի 2-ին ընդունվել է «ՀՀ կառավարության 2015 թվականի մարտի 19-ի N596-Ն որոշման մեջ լրացումներ և փոփոխություններ կատարելու մասին» N1985-Ն ՀՀ կառավարության որոշումը, ըստ որի.2022 թվականի հունվարի 1-ից Կոտայքի մարզի Նաիրի, Արմավիրի մարզի Էջմիածին, Արարատի մարզի Մասիս և Լոռու մարզի Վանաձոր համայնքներում նախագծման և շինարարության թույլտվությունների տրամադրումն իրականացվում է բացառապես էլեկտրոնային եղանակով՝ e-Permits միասնական համակարգի միջոցով։

|  |  |  |  |  |
| --- | --- | --- | --- | --- |
|  | **Համայնքի անվանումը** | **531** | **Ստացված****դիմումներ** | **Տրամադրված թույլտվություններ** |
| **1** | Մասիս (27 բնակավայր) | 81 800 | 531 | 318 (60%) |
| **2** | Վաղարշապատ (2 բնակավայր) | 62 880 | 167 | 118 (70%) |
| **3** | Վանաձոր (4 բնակավայր) | 117 000 | 146 | 141 (96%) |
| **4** | Նաիրի (8 բնակավայր) | 38 330 | 479 | 295 (62%) |
|  | Ընդհանուր 41 բնակավայր | 300 000 | 1323 | 872 (66%) |

 Նախորդող 2022 թվականի ընթացքում ամբողջ հանրապետությունում ստացվել է 5330-ը դիմում և տրամադրվել է 4160 թույլտվություն։ Համակարգի ներդրումից ի վեր՝ սկսած 2015 թվականից, համակարգում գրանցվել է շուրջ 2870 օգտատեր, որից 370 օգտատերը գրանցվել են 2023 թվականի ընթացքում։2022 թվականի մարտի 28-ի դրությամբ ստացվել է 550 դիմում մինչդեռ 2023 մարտի 9-ի դրությամբ ստացվել է 1323 դիմում՝ աճ 2.4 անգամ։2022 թվականի մարտի 28-ի դրությամբ տրամադրվել է 250 թույլտվություն մինչդեռ 2023 մարտի 9-ի դրությամբ տրամադրվել է 872 թույլտվություն՝ աճ 3.5 անգամ։ |  |
| 2 | 2.2. ՀՀ միկրոռեգիոնալ մակարդակի համակցված տարածական պլանավորման նախագծերի մշակումԺամկետ՝ 2023 թվական | Հանրապետության բոլոր համայնքներում 2017-2023թթ. ընթացքում տեղական մակարդակի ծրագրային փաստաթղթերով (գլխավոր հատակագծեր և գոտևորման նախագծեր) ապահովման նպատակով Միկրոռեգիոնալ մակարդակի համակցված տարածական պլանավորման փաստաթղթերի նախագծերի մշակում ծրագիրը մեկնարկել է 2017 թվականի մայիսի 24-ին։Կնքված պայմանագրերի շրջանակներում 2022 թվականի դեկտեմբերի 30-ի դրությամբ մշակվել է թվով 689 բնակավայրի ընդգրկմամբ թվով 60 միկրոռեգիոնալ մակարդակի համակցված տարածական պլանավորման փաստաթուղթ, որոնց ընդհանուր արժեքը կազմել է՝ 1.205,6 մլն․ դրամ:2021 թվականին սահմանված ժամկետում կատարվել են պետական բյուջեով նախատեսված թվով 21 նախագծային փաստաթղթերի մշակման աշխատանքներ՝ ընդհանուր թվով 200 բնակավայրի համար, այդ թվում՝* ՀՀ Արմավիր-1, 2, 3, 4, 5, 6, 7, 8 և 9 փաստաթղթերը թվով 97 բնակավայրի համար (որոնք հաստատվել են գոտևորման մասով` համայնքների ավագանիների որոշումներով, տարածքային հատակագծման մասով՝ մարզպետի որոշմամբ),
* ՀՀ Վայոց Ձորի-1, 2, 3, 4, 5 և 6 փաստաթղթերը թվով 45 բնակավայրի համար (որոնք հաստատվել են գոտևորման մասով` համայնքների ավագանիների որոշումներով, տարածքային հատակագծման մասով՝ մարզպետի որոշմամբ),
* ՀՀ Տավուշի մարզի Դիլիջան համայնքի թվով 7 բնակավայրի համար (հաստատվել է գոտևորման մասով` համայնքի ավագանու որոշմամբ, տարածքային հատակագծման մասով՝ մարզպետի որոշմամբ),
* ՀՀ Շիրակի մարզի Աշոցք համայնքի թվով 11 բնակավայրի համար (հաստատվել է գոտևորման մասով` համայնքի ավագանու որոշմամբ, տարածքային հատակագծման մասով՝ մարզպետի որոշմամբ),
* ՀՀ Արագածոտն-2, 5, 10 և 11 փաստաթղթերը թվով 40 բնակավայրի համար (Արագածոտն-2,5,10 և Արագածոտն-11 հաստատվել են գոտևորման մասով` համայնքների ավագանիների որոշումներով, տարածքային հատակագծման մասով՝ մարզպետի որոշմամբ):

2022 թվականին սահմանված ժամկետում կատարվել են պետական բյուջեով նախատեսված թվով 16 նախագծային փաստաթղթերի մշակման աշխատանքներ՝ ընդհանուր թվով 199 բնակավայրի համար, այդ թվում՝* ՀՀ Շիրակի մարզի Շիրակ-1, 2, 4, 5, 6, 7, թվով 84 բնակավայրի համար (հաստատվել են գոտևորման մասով` համայնքների ավագանիների որոշումներով, տարածքային հատակագծման մասով՝ մարզպետի որոշմամբ),
* ՀՀ Արագածոտն-1, 3, 4, 6, 7, 8, 9 փաստաթղթերը թվով 74 բնակավայրի համար, (Արագածոտն-3, 4, 6, 7, 8, 9 հաստատվել է գոտևորման մասով` համայնքների ավագանիների որոշումներով, տարածքային հատակագծման մասով՝ մարզպետի որոշմամբ),
* ՀՀ Գեղարքունիք-3, 4, 8 փաստաթղթերը թվով 41 բնակավայրի համար (Գեղարքունիք-4, 8 հաստատվել են գոտևորման մասով` համայնքների ավագանիների որոշումներով, տարածքային հատակագծման մասով՝ մարզպետի որոշմամբ):

2022 թվականին՝* 2022 թվականի հունվարի 25-ին պայմանագիր է կնքվել ՀՀ Գեղարքունիքի մարզի (թվով 51 բնակավայրը ներառող 5 փաստաթուղթ) միկրոռեգիոնալ մակարդակի համակցված տարածական պլանավորման փաստաթղթերի մշակման աշխատանքների համար, աշխատանքները մշակման փուլում են գտնվում:
* 2022 թվականի ապրիլի 29-ին պայմանագիր է կնքվել ՀՀ Շիրակի մարզի (թվով 34 բնակավայրը ներառող 4 փաստաթուղթ) միկրոռեգիոնալ մակարդակի համակցված տարածական պլանավորման փաստաթղթերի մշակման աշխատանքների համար, աշխատանքները մշակման փուլում են գտնվում:
* ՀՀ Գեղարքունիքի մարզի (թվով 51 բնակավայրը ներառող 5 փաստաթուղթ) և ՀՀ Շիրակի մարզի (թվով 34 բնակավայրը ներառող 4 փաստաթուղթ) միկրոռեգիոնալ մակարդակի համակցված տարածական պլանավորման փաստաթղթերի մշակման աշխատանքների շրջակա միջավայրի վրա ազդեցության գնահատման հանրային քննարկումների և դրա հետ կապված՝ շրջակա միջավայրի վրա ազդեցության գնահատման փորձաքննական գործընթացի ավարտական փուլի երկարաձգմամբ պայմանավորված, կապալառու կազմակերպությունները չեն հասցրել Պայմանագրերով նախատեսված աշխատանքներն ավարտել սահմանված ժամկետում, որի պատճառով ՀՀ կառավարության 2022 թվականի դեկտեմբերի 22-ին N2026-Ն որոշմամբ 2022 թվականի բյուջետային հատկացումներում կատարվել են փոփոխություններ և պայմանագրերի 2022 թվականի ֆինանսական միջոցները նվազեցվել են ամբողջությամբ:
* 2022 թվականին 4-րդ եռամսյակում հայտարարվել են միկրոռեգիոնալ մակարդակի համակցված տարածական պլանավորման փաստաթղթերի մշակման աշխատանքների համար գնման մրցույթներ, որից՝

ա) ՀՀ Կոտայքի մարզ՝ թվով 69 բնակավայրը ներառող 10 փաստաթուղթ,բ) ՀՀ Լոռու մարզ՝ թվով 128 բնակավայրը ներառող 9 փաստաթուղթ:* ՀՀ Կոտայքի մարզի (թվով 69 բնակավայրը ներառող 10 փաստաթուղթ) միկրոռեգիոնալ մակարդակի համակցված տարածական պլանավորման փաստաթղթերի մշակման աշխատանքների համար ներկայացված հայտը մերժվել է՝ հայտն անբավարար համարելու հիմքով, մրցույթը կրկին հայտարարման փուլում է:
* Հայտարարված ՀՀ Լոռու մարզի (թվով 63 բնակավայրը ներառող 4 փաստաթուղթ) միկրոռեգիոնալ մակարդակի հա­մակցված տարածական պլանավորման փաստաթղթերի մշակման աշխատանքների մրցույթը չի կայացել՝ մասնակից չլինելու պատճառով, 2023 թվականին մրցույթը կրկին հայտարարվել է:
* ՀՀ Լոռու մարզի (թվով 65 բնակավայրը ներառող 5 փաստաթուղթ) միկրոռեգիոնալ մակարդակի համակցված տարածական պլանավորման փաստաթղթերի մշակման աշխատանքների համար պայմանագիրը2023 թվականին հունվարի 31-ին կնքվել է,
 |  |
| 3 | 2.3. Սևան ազգային պարկի Լճաշեն-Սևանի թերակղզի հատվածի գոտևորման նախագծի և քաղաքաշինական կանոնադրության մշակումԺամկետ՝ 2022 թվական հունիս | * Մշակված առաջադրանքի հիման վրա կազմակերպվել է համապատասխան գնման գործընթաց և Կոմիտեի կողմից կնքվել պետական գնման պայմանագիր (2019թ.)՝ գոտևորման նախագծի և քաղաքաշինական կանոնադրության մշակման համար:
* ՀՀ կառավարության 2021 թվականի դեկտեմբերի 23-ի N 22134-Ա որոշմամբ պայմանագրով նախատեսված աշխատանքների ավարտման ժամկետ էր սահմանվել 2022 թվականի մայիսի 17-ը:
* Պայմանագրի կատարման շրջանակներում նախագիծը մշակվել և ներկայացվել է ՀՀ քաղաքաշինության կոմիտե՝ քննարկման։
* 2022 թվականի մարտի 22-ին ՀՀ Գեղարքունիքի մարզի Սևան քաղաքի մշակույթի տանը կազմակերպվել էր «Սևան» ազգային պարկի Լճաշեն-Սևանի թերակղզի հատվածի գոտևորման նախագծի և քաղաքաշինական կանոնադրության» շրջակա միջավայրի վրա ազդեցության նախնական գնահատման հայտի և դրա փորձաքննական գործընթացի վերաբերյալ հանրային քննարկում-լսում /երկրորդ փուլ/, սակայն քննարկում-լսումը չի կայացել՝ տեղի բնակիչների բացասական տրամադրվածության պատճառով:
* ՀՀ քաղաքաշինության կոմիտեում ՀՀ շրջակա միջավայրի նախարարության [«Շրջակա միջավայրի վրա ազդեցության փորձաքննական կենտրոնի»](http://www.mnp.am/organizations/khachik-martirosyan) և «Սևան» ազգային պարկ» պետական ոչ առևտրային կազմակերպությունների տնօրենների, ՀՀ Գեղարքունիքի մարզի Սևան համայնքի ղեկավարի և նախագծի հեղինակի մասնակցությամբ իրականացվել են աշխատանքային քննարկումներ՝ խնդրահարույց հարցերի վերաբերյալ:
* Շահագրգիռ մարմինների կողմից տրամադրված ելակետային նյութերում բացակայում էին Սևանա լճի ափում տեղակայված բոլոր գույքերի տեղադիրքերն՝ արտահայտված քարտեզների վրա, ինչպես նաև դրանց սեփականության ձևերը և վարձակալության ժամկետները, որի պատճառով հնարավոր չէ ամբողջապես լրամշակել Սևան ազգային պարկի Լճաշեն-Սևանի թերակղզի հատվածի գոտևորման և քաղաքաշինական կանոնադրության նախագիծը:
* Աշխատանքային քննարկման արդյունքում ձևավորված դիրքորոշման հիման վրա շահագրգիռ մարմինների կողմից առաջարկվել է ՀՀ քաղաքաշինության կոմիտեի, նախագծող խմբի աշխատակիցների և «Սևան» ազգային պարկ» պետական ոչ առևտրային կազմակերպության գլխավոր ճարտարապետի հետ համատեղ աշխատանքային կարգով լրամշակել «Սևան-Լճաշեն» ճեմուղու հատվածի քարտեզի վրա գտնվող գույքերի տեղադիրքերը (լրամշակման աշխատանքներն ընթացքի մեջ են): ՀՀ տարածքային կառավարման և ենթակառուցվածքների նախարարի, ՀՀ Գեղարքունիքի մարզպետի և ՀՀ քաղաքաշինության կոմիտեի ներկայացուցիչների մասնակցությամբ առկա խնդիրների շուրջ քննարկում է կազմակերպվել նաև ՀՀ շրջակա միջավայրի նախարարի մոտ, որի ընթացքում որոշվել է շարունակել հանրային քննարկումները, բնակչության կողմից բարձրացվող հարցերին հնարավոր լուծում տալու նպատակով:
* Շահագրգիռ մարմինների կողմից տրամադրված նյութերի ուսումնասիրության արդյունքում պարզվել է, որ Նախագծի վրա բոլոր գույքերի ճշգրիտ տեղակայման համար անհրաժեշտ է ունենալ լրամշակված և հստակեցված քարտեզներ իրենց ծածկագրերով և գործառնական ու նպատակային նշանակության շերտերով:
* Աշխատանքներն ամբողջությամբ ավարտելու համար նախագիծը պետք է անցնի հանրային քննարկումներ:
* Սևան ազգային պարկի Լճաշեն-Սևանի թերակղզի հատվածի գոտևորման նախագծի և քաղաքաշինական կանոնադրության նախագիծն օրենքով սահմանված կարգով ավարտելու համար բացակայում են ՀՀ կադաստրի կոմիտեի կողմից լրամշակված և հստակեցված քարտեզներն իրենց ծածկագրերով և գործառնական ու նպատակային նշանակության շերտերով, ինչպես նաև Նախագծի վերաբերյալ շրջակա միջավայրի վրա ազդեցության նախնական գնահատման հայտի և դրա փորձաքննական գործընթացի վերաբերյալ տեղի բնակիչների բացասական տրամադրվածության պատճառով հանրային քննարկում-լսումների /երկրորդ փուլ/ չիրականացումը:
* Նախագծային կազմակերպությունը 2022 թվականի հուլիսի 21-ի N 13/22 գրությամբ տեղեկացրել էր ՀՀ քաղաքաշինության կոմիտեին, որ Պայմանագրի կատարման շրջանակներում 2020 թվականի դեկտեմբերի 28-ի փոխանցված 43.000,0 հազար դրամի կանխավճարը 2022 թվականի հուլիսի 21-ին Ընկերությունը վերադարձրել է ՀՀ ֆինանսների նախարարության ավանդային գանձապետական հաշվին այն հիմնավորմամբ, որ կանխավճարի ապահովումը հանդիսացող բանկային երաշխիքի գործողության ժամկետի երկարաձգումն Ընկերության համար առաջացնում է լրացուցիչ ֆինանսական ծանրաբեռնվածություն, այն պարագայում, երբ Ընկերությունից անկախ պատճառներով պարբերաբար հետաձգվում է աշխատանքների կատարման ընթացքը:
* Ընկերության կողմից 2022 թվականի դեկտեմբերի 7-ի N17/22 գրությամբ Կոմիտե է ներկայացվել լրամշակված Նախագիծը, սակայն Նախագծում բացակայում են Պայմանագրով սահմանված պահանջներին համապատասխան՝ շրջակա միջավայրի վրա ազդեցության փորձաքննության դրական եզրակացությունը և ՀՀ օրենսդրությամբ սահմանված փորաձագիտական եզրակացությունները:
 |  |
| 4 | 2.6. Քաղաքաշինական և տարածական պլանավորման ոլորտում կարողությունների զարգացման համար տեղական համայնքներին տեխնիկական խորհրդատվության և օժանդակության տրամադրումԺամկետ՝ 2023 թվական | Քաղաքաշինական և տարածական պլանավորման ոլորտում կարողությունների զարգացման և շարունակական մասնագիտական կրթության կազմակերպման, տեղական համայնքներին տեխնիկական խորհրդատվության օժանդակության տրամադրման, ինչպես նաև մարդու կենսագործունեության միջավայրի փոփոխությունների գործընթացում մասնակցայնության բարձրացմանը միտված գործընթացն արդյունավետ իրականացնելու նպատակով ՀՀ քաղաքաշինության կոմիտեի կողմից նախատեսվում է Ճարտարապետության և շինարարության Հայաստանի ազգային համալսարանի ոլորտի նշանակալի մասնագետների ներգրավմամբ և համատեղ նախաձեռնությամբ՝ 2023 թվականի 1-ի եռամսյակում կազմակերպել երկշաբաթյա դասընթացներ։ |  |
| 5 | 3.1. Հայաստանի բնակավայրերի պատմական կառուցապատման, ճարտարապետական և բնական ժառանգության քաղաքաշինական ռեաբիլիտացիայի ծրագրերին հավանություն տալու մասին ՀՀ կառավարության որոշման նախագծի մշակումԺամկետ՝ 2025-2026 թվականներ | * ՀՀ քաղաքաշինության կոմիտեի կողմից մշակվել է «Հայաստանի Հանրապետության բնակավայրերի կամ դրանց առանձին հատվածների պատմամշակութային հիմնավորման նախագծերի մշակման, փորձաքննության, համաձայնեցման, հաստատման ու փոփոխման կարգը հաստատելու մասին» ՀՀ կառավարության որոշման նախագիծը, որը 2021 թվականի հունիսի 30-ի N01/11.4/5854-2021 գրությամբ ներկայացվել է շահագրգիռ մարմիններ՝ կարծիքի:
* Մշակվել է «Հայաստանի Հանրապետության բնակավայրերի կամ դրանց առանձին հատվածների պատմամշակութային հիմնավորման նախագծերի մշակման, փորձաքննության, համաձայնեցման, հաստատման ու փոփոխման կարգը հաստատելու մասին» ՀՀ կառավարության որոշման նախագիծը և ներկայացվել շահագրգիռ մարմիններ՝ կարծիքի: Շահագրգիռ մարմինների առաջարկությունների և դիտողությունների հիման վրա լրամշակվել է Հայաստանի Հանրապետության բնակավայրերի պատմամշակութային հիմնավորման նախագծերի մշակման փորձաքննության, համաձայնեցման, հաստատման ու փոփոխման կարգը հաստատելու մասին ՀՀ կառավարության որոշման նախագիծը և 2022 թվականի հունվարի 26-ի N01/11.4/473-2022 գրությամբ կրկին ներկայացվել շահագրգիռ մարմիններ՝ համաձայնեցման:
* «Հայաստանի Հանրապետության բնակավայրերի կամ դրանց առանձին հատվածների պատմամշակութային հիմնավորման նախագծերի մշակման, փորձաքննության, համաձայնեցման, հաստատման ու փոփոխման կարգը հաստատելու մասին» ՀՀ կառավարության որոշման նախագիծը լրամշակվել է և ՀՀ քաղաքաշինության կոմիտեի 2022 թվականի նոյեմբերի 21-ի N01/11.3/12860-2022 ներկայացվել է ՀՀ վարչապետի աշխատակազմ:
* ՀՀ վարչապետի աշխատակազմի վարչությունների առաջարկությունների և դիտողությունների հիման վրա Նախագիծը վերադարձվել է լրամշակման, լրամշակման փուլում է գտնվում:
 |  |
| 6 | 3.1.1 Հայաստանի բնակավայրերի պատմական կառուցապատման, ճարտարապետական և բնական ժառանգության քաղաքաշինական ռեաբիլիտացիայի ծրագրերի նախագծի առաջադրանքի մշակումԺամկետ՝ 2026-2027 թվականներ |  |
| 7 | 3.1.2 Հայաստանի բնակավայրերի պատմական կառուցապատման, ճարտարապետական և բնական ժառանգության քաղաքաշինական ռեաբիլիտացիայի ծրագրերի նախագծի ձեռք բերումԺամկետ՝ 2027-2028 թվականներ |  |
| 8 | 3.3. Լանդշաֆտի եվրոպական կոնվենցիայի իրագործումը ՀայաստանումԺամկետ՝ 2025 թվական | ՀՀ քաղաքաշինության կոմիտեի համակարգմամբ 2022 թվականի հունիսի 8-ից 10-ը Ճարտարապետության և շինարարության Հայաստանի ազգային համալսարանի նիստերի դահլիճում տեղի է ունեցել Հայաստանի Հանրապետությունում Լանդշաֆտի եվրոպական կոնվենցիայի իրագործման աշխատանքների շրջանակում նախատեսվող «Լանդշաֆտի կոնվենցիա. Կրթական բաղադրիչ» ազգային աշխատաժողովը: |  |
| 9 | 4.2. Նախագծային փաստաթղթերի մշակման, փոր­ձաքն­նու­թյան և տեխնիկական հսկողության գործառույթների քաղաքաշինական օրենսդրությամբ նախատեսված կարգավորումների վերանայման վերաբերյալ համապատասխան իրավական ակտերի ներկայացումԺամկետ՝ 2021 թվական | * Քաղաքաշինական գործընթացների պարզեցման, ընթացակարգերի ժամկետների կրճատման, կրկնվող գործառույթների վերացման նպատակով ՀՀ կառավարության 2015 թվականի մարտի 19-ի N596-Ն որոշման մեջ նախատեսվում են կատարել մի շարք լրացումներ և փոփոխություններ։ Հաշվի առնելով նշված որոշման մեծածավալ լինելը, նախագծի փոփոխությունների ձևաչափը նախատեսվել է առանձին հավելվածներով՝
* նախագծման թույլտվություն,
* շինարարության/քանդման թույլտվություն,
* ավարտական ակտ / շահագործման թույլտվություն,
* էական և ոչ էական շեղումների ընդլայնված ցանկի սահմանում,
* պարզեցված ընթացակարգով թույլտվություն,
* օբյեկտների ցանկի վերանայում ըստ ռիսկայնության աստիճանի գնահատման նոր մեթոդաբանության։
* ՀՀ կադաստրի կոմիտեի հետ համատեղ քննարկումների արդյունքում հստակեցվել են շինարարությունը ոչ էական շեղումներով իրականացնելու դեպքերը, մշակվել է շինարարական օբյեկտների ռիսկայնության աստիճանի գնահատման նոր մեթոդաբանություն՝ ելնելով նախատեսվող օբյեկտների մակերեսից, կարևորությունից, բարդությունից և մարդկանց միաժամանակյա կացության պայմաններից: Ավարտական ակտի կազմման գործընթացում առավել լիարժեք կազմով ընդունող հանձնաժողովին է վերապահվել վերոնշյալ շեղումները գնահատելու, օբյեկտի նախագծային լուծումներին և քաղաքաշինակական փաստաթղթերին համապատասխանության հարցերը:
* Օբյեկտների ցանկն ըստ ռիսկայնության աստիճանի գնահատման և օբյեկտի ռիսկայնության չափորոշիչների դասակարգման նոր մշակված մեթոդաբանությունը գտնվում են շահարգիռ մարմինների կարծիքների ամփոփման փուլում։
 |  |
| 10 | 6.1. Ոլորտի օրենսդրական բազայի կատարելագործում՝ օրենսդրական և ենթաօրենսդրական ակտերի ընդունման միջոցովԺամկետ՝ 2022 թվական | * Մշակվել է «Քաղաքաշինության մասին» օրենքում փոփոխություններ և լրացում կատարելու մասին» օրենքի նախագիծը, որը 2022 թվականի հուլիսի 6-ին ԱԺ նիստում ընդունվել է երկրորդ ընթերցմամբ և ամբողջությամբ:
* Մշակվել և ՀՀ կառավարության 2022 թվականի մարտի 10-ի N 282-Ն որոշմամբ հաստատվել է «Հայաստանի Հանրապետության կառավարության 2005 թվականի դեկտեմբերի 29-ի N2404-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը:
* Մշակվել է և ՀՀ վարչապետի 2022 թվականի ապրիլի 13-ի N 384-Ա որոշմամբ հաստատվել է Քաղաքաշինական ծրագրերը համակարգող խորհուրդ ստեղծելու, դրա կազմը և աշխատակարգը հաստատելու մասին» ՀՀ վարչապետի որոշման նախագիծը, իսկ ՀՀ փոխվարչապետի 2022 թվականի ապրիլի 1-ի N 215-Ա որոշմամբ հաստատվել է ՀՀ փոխվարչապետի մի շարք որոշումներն ուժը կորցրած ճանաչելու մասին» ՀՀ փոխվարչապետի որոշման նախագիծը:
* Մշակվել և ՀՀ կառավարության 2022 թվականի ապրիլի 28-ի N 597–Ն որոշմամբ հաստատվել է «Հայաստանի Հանրապետության կառավարության 2011 թվականի դեկտեմբերի 29-ի N1920-Ն որոշման մեջ փոփոխություններ և լրացում կատարելու և Հայաստանի Հանրապետության կառավարության 2001 թվականի մայիսի 14-ի N 408 որոշումն ուժը կորցրած ճանաչելու մասին» ՀՀ կառավարության որոշման նախագիծը:
 |  |
| 11 | 6.1. «Քաղաքաշինական ծրագրերի փորձագիտական կենտրոն» ԲԲԸ արդիականացման (առողջացման) ծրագրի մշակման պատվիրակում, ծրագրի մշակման աշխատանքների ընթացիկ համակարգում, ծրագրով նախատեսվող միջոցառումների իրականացում (օրենսդրության վերանայում, Կենտրոնի վերակազմակերպման աշխատանքների ապահովում, կանոնադրական նոր պահանջների ձևավորում, մասնագիտական կադրերի ընտրություն, ներգրավում) | Մշակվել է «Քաղաքաշինական ծրագրերի փորձագիտական կենտրոն» բաց բաժնետիրական ընկերության 2023-2027 թվականների ֆինանսական զարգացման ծրագիրը հաստատելու մասին» ՀՀ կառավարության որոշման նախագիծը, որը շահագրգիռ մարմինների և մասնագիտական կազմակերությունների կարծիքների համաձայն լրամշակվել և ՀՀ քաղաքաշինության կոմիտեի 2023 թվականի փետրվարի 6-ի N 01/14.1/1180-2023 գրությամբ ներկայացվել է ՀՀ արդարադատության նախարարություն՝ պետական իրավական փորձաքննության:ՀՀ արդարադատության նախարարության 2023 թվականի փետրվարի 24-ի N /27.3/9670-2023 գրությամբ ներկայացված փորձագիտական եզրակացության հանաձայն ներկայումս իրականացվում են Նախագծի լրամշակման աշխատանքները: Բացի այդ, մշակվել է նաև <Քաղաքաշինական ծրագրերի փորձագիտական կենտրոնի 2023-2027 թվականների զարգացման ծրագիր > վերնագրի ներքո նոր նախաձեռնության 2024-2026թթ ՄԺԾԾ ֆինանսավորման հայտը, որն առաջիկայում կներկայացվի ՀՀ ֆինանսների նախարարություն: |  |
|  | 9.1. ՀՀ օրենսդրությամբ քաղաքաշինության բնագավառում լիցենզավորման ենթակագործունեության տեսակների սահմանում, լիցենզիաների տրամադրման ընթացակարգի կազմում և ՀՀ կառավարության որոշման նախագծի ներկայացում ՀՀ վարչապետի աշխատակազմ Ժամկետ՝ 2021 թվականի սեպտեմբերի 3-րդ տասնօրյակ9.2. Քաղաքաշինության բնագավառի լիցենզիաների դասակարգում ըստ ռիսկայնության աստիճանի: Քաղաքաշինական թույլատվական ընթացակարգերի համապատասխանեցում սահմանված քաղաքաշինության բնագավառի լիցենզիաներիդասակարգմանը՝ 2021 թվականի սեպտեմբերի 3-րդ տասնօրյակ: | 2022 թվականի դեկտեմբերի 16-ին պաշտոնապես հրապարակվել են Լիցենզավորման մասին» օրենքում փոփոխություններ և լրացումներ կատարելու մասին ՀՕ-431-Ն, «Պետական տուրքի մասին» օրենքում փոփոխություններ և լրացումներ կատարելու մասին» ՀՕ-432-Ն, «Քաղաքաշինության մասին» օրենքում փոփոխություններ և լրացումներ կատարելու մասին» ՀՕ-433-Ն և «Քաղաքաշինության բնագավառում իրավախախտումների համար պատասխանատվության մասին» օրենքում փոփոխություն և լրացումներ կատարելու մասին» ՀՕ-434-Ն օրենքների նախագծերը:* Ներկայումս օրենքները կիրակման փուլում են, որի շրջանակներում նախատեսվում է թվով 23 ենթաօրենսդրական ակտերի մշակում, որոնց մի մասը հաստատվելու է Քաղաքաշինության կոմիտեի նախագահի հրամաններով, մյուս մասը՝ Հայաստանի Հանրապետության կառավարության որոշումներով:

Արդյունքում ակնկալվում է բոլոր քաղաքաշինական գործունեության բնագավառի կազմակերպությունների վերալիցենզավորում՝ ըստ դասային աստիճանների, պատասխանատու մասնագետների հավաստագրում, կազմակերպությունների թվային ռեեստրների ստեղծում, դրանց վարում ինչը թույլ կտա իրականացնել քաղաքաշինության բնագավառի կազմակերպությունների վարկանիշավորում (ռեյտինգավորում): |  |
| 12 | 12.1. Քաղաքաշինության բնագավառի նորմատիվ փաստաթղթերի (տեխնիկական կանոնակարգեր, շինարարական նորմեր, շինարարական նորմերի կանոնների հավաքածուներ, ստանդարտներ, կարգեր) մշակում, վերանայում, տեղայնացումԺամկետ՝ 2021-2023 թվականներ | ՀՀ 2022 թվականի պետական բյուջեով 2022 թվականին նախատեսված թվով 20 նորմատիվատեխնիկական փաստաթղթերի մշակման և վերանայման աշխատանքների շրջանակներում սահմանված կարգով մշակվել, հաստատվել և հրապարակվել են թվով 19 փաստաթուղթ: «Քաղաքաշինություն. Քաղաքային և գյուղական բնակավայրերի հատակագծում և կառուցապատում» շինարարական նորմերի մշակման աշխատանքներն ավարտվել են, փաստաթուղթը վերջնամշակվել է հաշվի առնելով 2020-2022թթ ընդունված նորմերի արդի կարգավորումները, առաջիկայում կներկայացվի ՀՀ արդարադատության նախարարություն՝ հրապարակման:Մասնավորապես՝ հաստատվել և հրապարակվել են.1. «Հայաստանի Հանրապետության քաղաքացիական պաշտպանության պաշտպանական կառույցներ» շինարարական նորմերը (ՀՀ քաղաքաշինության կոմիտեի նախագահի 04.04.2022 թ. N06-Ն հրաման, arlis.am կայքում) 2. «Տարածքի բարեկարգում» շինարարական նորմերը (ՀՀ քաղաքաշինության կոմիտեի նախագահի 21.06.2022թ․ N12-Ն հրաման, arlis.am կայքում) 3. «Տանիքներ և տանիքածածկեր» շինարարական նորմերը (ՀՀ քաղաքաշինության կոմիտեի նախագահի 22.06.2022թ․ N13-Ն հրաման, arlis.am կայքում) 4. «Կոյուղի. Արտաքին ցանցեր և կառուցվածքներ» շինարարական նորմերը (ՀՀ քաղաքաշինության կոմիտեի նախագահի 08.07.2022թ․ N16-Ն հրաման, arlis.am կայքում)5. «Շինարարական բետոնե և գեոտեխնիկական կոնստրուկցիաներում ոչ մետաղական կոմպոզիտ ամրանների կիրառման կանոնների հավաքածու»-ն, (ՀՀ քաղաքաշինության կոմիտեի նախագահի 18.07.2022թ N45-Ա հրաման, minurban.am կայքում)6. «Վարչական և կենցաղային շենքեր» շինարարական նորմերը (ՀՀ քաղաքաշինության թվոկոմիտեի նախագահի 29.06.2022թ․ N14-Ն հրաման, arlis.am կայքում),7. «Գեոդեզիական աշխատանքներ շինարարությունում» շինարարական նորմերը (ՀՀ քաղաքաշինության կոմիտեի նախագահի 29.07.2022թ․ N17-Ն, arlis.am կայքում),8. «Նավթի, նավթամթերքի և հեղուկ գազի ստորգետնյա պահեստարաններ» շինարարական նորմերը (ՀՀ քաղաքաշինության կոմիտեի նախագահի 17.08.2022թ N19-Ն, arlis.am կայքում),9. «Անվտանգության տեխնիկա շինարարությունում» շինարարական նորմերը (ՀՀ քաղաքաշինության կոմիտեի նախագահի 26.08.2022 թ. N21-Ն, arlis.am կայքում),10. «Կրող և պատող կոնստրուկցիաներ» շինարարական նորմերը (ՀՀ քաղաքաշինության կոմիտեի նախագահի 19.09.2022թ. N22-Ն, arlis.am կայքում),11. «Պահեստներ նավթի և նավթամթերքի. Նախագծման նորմեր» շինարարական նորմերը (ՀՀ քաղաքաշինության կոմիտեի նախագահի 24.08.2022թ. N 20-Ն, arlis.am կայքում), 12. «Շինարարական կոնստրուկցիաների պաշտպանությունը կոռոզիայից» շինարարական նորմերը (ՀՀ քաղաքաշինության կոմիտեի նախագահի 17.08.2022թ. N18-Ն, arlis.am կայքում),13. «Նախադպրոցական հաստատությունների շենքեր. Նախագծման նորմեր» շինարարական նորմերը (ՀՀ քաղաքաշինության կոմիտեի նախագահի 03.10.2022թ. N25-Ն, arlis.am կայքում),14. «Բնակելի շենքեր. Մաս II. Անհատական բնակելի տներ» շինարարական նորմերը (ՀՀ քաղաքաշինության կոմիտեի նախագահի 07.11.2022թ. N27-Ն, arlis.am կայքում),15. «Նախագծային աշխատանքների տևողության նորմեր» շինարարական նորմերը (ՀՀ քաղաքաշինության կոմիտեի նախագահի 03.11.2022թ. N 26-Ն, arlis.am կայքում) 16. «Սառնաճկած պողպատե բարակապատ տրամատների կիրառմամբ շենքերի ու շինությունների նախագծման կանոնների հավաքածու» (ՀՀ քաղաքաշինության կոմիտեի նախագահի 06.12.2022թ. N75-Ա հրաման, minurban.am կայքում),17. «Շենքերի էներգաարդյունավետության ապահովում. Էներգաարդյունավետության գնահատման ցուցանիշներ» շինարարական նորմերը (ՀՀ քաղաքաշինության կոմիտեի նախագահի 22.12.2022թ. N31-Ն հրաման, arlis.am կայքում), 18. «Ավտոմոբիլային ճանապարհներ» շինարարական նորմերը շինարարական նորմերը (ՀՀ քաղաքաշինության կոմիտեի նախագահի 12.12.2022թ. N28-Ն հրաման, arlis.am կայքում),19. «Հիդրոտեխնիկական կառուցվածքներ. Հիմնական դրույթներ» շինարարական նորմերը (ՀՀ քաղաքաշինության կոմիտեի նախագահի 29.12.2022թ N33-Ն հրաման, arlis.am կայքում):ՀՀ 2023 թվականի պետական բյուջեով 2023 թվականին նախատեսվել են թվով 20 նորմատիվատեխնիկական փաստաթղթերի մշակման և վերանայման աշխատանքներ, որոնց շրջանակներում մշակվել է նշված աշխատանքների ձեռքբերման գնման հայտի նախագիծը՝ մրցութային գործընթաց կազմակերպելու նպատակով: Նշված աշխատանքների ձեռքբերման նպատակով 2022 և 2023 թվականներին կազմակերպվել են գնման գործընթացներ, որոնց արդյունքում թվով 17 փաստաթղթերի մշակման աշխատանքների գնման ընթացակարգերի համար ճանաչվել են հաղթողներ և կնքվել են պայմանագրեր: Թվով 3 փաստաթղթերի մշակման աշխատանքների ձեռքբերման համար կազմակերպված գնման գործընթացները չեն կայացել՝ մասնակիցների բացակայության պատճառով: Դրանք կրկին վերահայտարարվել են:  |  |
| 13 | 14.1. Շինարարությունում նոր տեխնոլոգիաների ներդրման և տեղական հումքի կիրառության ոլորտների ընդլայնմանը նպաստելու ուղղությամբ աջակցության ցուցաբերում | Շինարարությունում նոր տեխնոլոգիաների ներդնման և տեղական արտադրությանն աջակցելու նպատակով, 2022 թվականի ՀՀ պետական բյուջեի շրջանակներում, ՀՀ քաղաքաշինության կոմիտեի պատվիրատվությամբ մշակվել, հաստատվել և հրապարակվել են հետևյալ փաստաթղթերը. 1. «Սառնաճկած պողպատե բարակապատ տրամատների կիրառմամբ շենքերի ու շինությունների նախագծման կանոնների հավաքածու» (ՀՀ քաղաքաշինության կոմիտեի նախագահի 06.12.2022թ. N75-Ա հրաման, minurban.am կայքում),2. «Շինարարական բետոնե և գեոտեխնիկական կոնստրուկցիաներում ոչ մետաղական կոմպոզիտ ամրանների կիրառման կանոնների հավաքածու»-ն, (ՀՀ քաղաքաշինության կոմիտեի նախագահի 18.07.2022թ N45-Ա հրաման, minurban.am կայքում): |  |
| 14 | 16.2. Անբավարար տեխնիկական վիճակում գտնվող շենքերի և շինությունների հետագա շահագործման հետ կապված հարցերի կանոնակարգումԺամկետ՝ 2023թվական | Մշակվել է «Տեխնիկական վիճակից ելնելով բնակելի, հասարակական և արտադրական նշանակության շենքերը/շինությունները շահագործման համար ոչ պիտանի (կազմաքանդման ենթակա) ճանաչելու կարգը, լիցենզավորված կազմակերպության եզրակացության և միջգերատեսչական հանձնաժողովի որոշման օրինակելի ձևերը հաստատելու մասին» ՀՀ կառավարության որոշման նախագիծը (այսուհետ՝ Նախագիծ), որը շահագրգիռ մարմինների, մասնագիտական կազմակերպությունների կարծիքների և ՀՀ արդարադատության նախարարության պետական փորձագիտական եզրակացության համաձայն լրամշակվել և ՀՀ քաղաքաշինության կոմիտեի 2021 թվականի հոկտեմբերի 26-ի N01/14.2/9772-2021 գրությամբ ներկայացվել է ՀՀ վարչապետի աշխատակազմ: Նախագիծը՝ լիազորող նորմերի բացակայության պատճառով ՀՀ վարչապետի աշխատակազմի 2022 թվականի հունվարի 4-ի N02/12.23/45250-2021 հանձնարարականով վերադարաձվել է ՀՀ քաղաքաշինության Կոմիտե:Քաղաքաշինության բնագավառը կարգավորող լիազորող նորմերի սահմանման նպատակով մշակված «Քաղաքաշինության մասին» օրենքում լրացումներ և փոփոխություններ կատարելու մասին» օրենքի նախագծի վերաբերյալ ՀՀ կառավարությունը հավանություն է տվել ՀՀ կառավարության 2022 թվականի դեկտեմբերի 29-ի N 2078-Ա որոշմամբ: Նախագիծը ընդունվել է ՀՀ Ազգային ժողովի կողմից առաջին ընթերցմամբ: |  |
| 15 | 17.1. Առավել վտանգավոր սողանքային տեղամասերում հետազննությունների և կանխարգելիչ միջոցառումների ծրագրերի մշակումԺամկետ՝ 2023 թվական | ՀՀ քաղաքաշինության կոմիտեի կողմից մշակվել և սահմանված կարգով հրապարակվել է Կոմիտեի նախագահի 14.04.2022թ. «Հայաստանի Հանրապետության կառավարությանն առընթեր քաղաքաշինության պետական կոմիտեի նախագահի 2017 թվականի սեպտեմբերի 11-ի N128-Ն հրամանում լրացում և փոփոխություններ կատարելու մասին» N09-Ն հրամանը (այսուհետ՝ հրաման), որն ուժի մեջ է մտել 2022 թվականի մայիսի 1-ից:Հրամանով նախատեսված կարգավորման մասին քաղաքաշինական գործունեության սուբյեկտներին իրազեկելու համար ՀՀ քաղաքաշինության կոմիտեն 2022 թվականի հունիսի 11-ի N01/14.2/6062-2022 և հունիսի 13-ի N05/14.2/6061-2022 գրություններով դիմել է միջոցառումների ծրագրի համակատարողներ՝ ՀՀ տարածքային կառավարման և ենթակառուցվածքների, ՀՀ արտակարգ իրավիճակների նախարարություններ, Երևանի քաղաքա-պետարան և մասնագիտացված կազմակերպություններ (Ճարտարապետության և շինարարության Հայաստանի ազգային համալսարան, Հայաստանի նախագծողների միություն, «Երևաննախագիծ» փակ բաժնետիրական ընկերություն, Քաղաքաշի-նական ծրագրերի փորձագիտական կենտրոն բաց բաժնետիրական ընկերություն, Հայաստանի շինարարների միություն, «Հայնախագիծ» բաց բաժնետիրական ընկերություն, «Կառուցապա-տողների հայկական ասոցիացիա» հասարակական կազմակերպություն, «Հայգյուղշիննախագիծ» սահմանափակ պատասխանատվությամբ ընկերություն):Բացի այդ.ՀՀ տարածքում առավել ռիսկային սողանքային տեղամասերում միջոցառումների իրականացման մասով Կոմիտեի հայտը 04.03.2021թ. N01/14.2/1617-2021, 28.02.2022թ. N 01/14.2/1752-2022 գրություններով ներկայացվել է ոլորտի լիազոր մարմին՝ ՀՀ արտակարգ իրավիճակների նախարարություն:2023-2025 թթ. ՄԺԾԾ շրջանակներում 2024-2025 թվականների համար նախատեսվել են ֆինանսավորման չափաքանակներ <Բնակելի տների տեխնիկական վիճակի հետազննում> ծրագրով: 2024թ-ին՝ 93,363.0հազ.դրամ և 2025թ-ին՝ 93363.0 հազ.դրամ կապիտալ միջոցներ՝ ըստ ՀՀ արտակարգ իրավիճակների նախարարության 2022 թվականի հունիսի 30-ի N01/03.1/4300-2022 գրությամբ ներկայացված տեղեկատվության: Հարկ է նշել, որ հայտի ձևավորման շրջանակներում 2024 թվականի համար առաջարկվել է 93,400.0 հազ.դրամ 467 օբյեկտի համար, 2025 թվականին՝ 93,200.0 հազ.դրամ 466 օբյեկտի համար: «Սողանքային աղետի դեմ պայքար» ծրագրի 2023-2025 թվականների միջնաժամկետ ծախսերի ծրագրի (ՄԺԾԾ) և 2023 թվականի բյուջետային ֆինանսավորման ամփոփ հայտի լրամշակված տարբերակը ներկայացվել է ՀՀ արտակարգ իրավիճակների նախարարություն 11.07.2022թ N01/14.2/7002-2022 գրությամբ:Մշակվել է «Սողանքային աղետի դեմ պայքար» գոյություն ունեցող ծրագրի 2024-2026 թվականների միջնաժամկետ ծախսերի ծրագրի (ՄԺԾԾ) և 2024 թվականի բյուջետային ֆինանսավորման ամփոփ հայտը, որը ներկայումս նախատեսվում է ներկայացնել ՀՀ արտակարգ իրավիճակների նախարարություն: |  |
| 16 | 18.1.1 Բազմաբնակարան շենքերի պահպանման և շահագործման, արդիականացման (այդ թվում՝ էներգաարդյունավետության և էներգախնայողության բարձրացման) կանոնների հաստատում Քաղաքաշինության կոմիտեի նախագահի հրամանով2022 թվականի հունվարի 3-րդ տասնօրյակ | Բազմաբնակարան շենքերի պահպանման և շահագործման, արդիականացման (այդ թվում՝ էներգաարդյունավետության և էներգախնայողության բարձրացման) կանոնները հաստատվել են ՀՀ քաղաքաշինության կոմիտեի նախագահի 2022 թվականի հունվարի 31-ի N02-Ն հրամանով: |  |
| 17 | 18.1.2 Բազմաբնակարան շենքի կառավարման մասին» ՀՀ օրենքում փոփոխություններ կատարելու մասին ՀՀ օրենքի նախագծի ներկայացում ՀՀ վարչապետի աշխատա­կազմԺամկետ՝ 2023 թվական(կիսամյակային հաշվետվություններ) | Բազմաբնակարան շենքի կառավարման մասին» օրենքում փոփոխություններ և լրացումներ կատարելու մասին» օրենքի նախագծի փաթեթը (այսուհետ՝ փաթեթ) մշակվել և նախնական քննարկման փուլ է անցել շահագրգիռ մարմինների հետ, անցել է հանրային քննարկման փուլ՝ իրավական ակտերի նախագծերի հրապարակման միասնական կայքում (e-draft.am): Այնուհետև, Ազգային ժողովի պատգամավորների նախաձեռնությամբ 2021 թվականի փետրվարի 17-ին Ազգային ժողովում կազմակերպվել է փաթեթի քննարկում՝ «Ներդրումների խթանման հարցերով» աշխատանքային խմբի, Տնտեսական հարցերի մշտական հանձնաժողովի և այլ պատգամավորների մասնակցությամբ:Քննարկման արդյունքում նախագծի մի հատվածն առանձնացվել և պատգամավորներ Արտակ Մանուկյանի, [Նիկոլայ Բաղդասարյան](http://www.parliament.am/deputies.php?sel=details&ID=1374)ի, Սիսակ Գաբրիելյանի և Արուսյակ Ջուլհակյանի կողմից օրենսդրական նախաձեռնության կարգով ներկայացվել է Ազգային ժողովի քննարկմանը:Արդյունքում, ՀՀ Ազգային ժողովի կողմից 2021 թվականի հուլիսի 1-ին ընդունվել է «Բազմաբնակարան շենքի կառավարման մասին» օրենքում լրացումներ և փոփոխություններ կատարելու մասին» (ՀՕ-297-Ն) և ««Հայաստանի Հանրապետության քաղաքացիական օրենսգրքում լրացումներ կատարելու մասին» լրացումներ և փոփոխություններ կատարելու մասին» (ՀՕ-298-Ն) օրենքները, որով՝ ի թիվս այլ հարցերի, կարգավորվել են կառավարման մեխանիզմի պարզեցման՝ որոշումների կայացման համար անհրաժեշտ ձայների հարաբերակցության վերանայում՝ թեթևացման հետ կապված դրույթները:Նախագծի մնացած մասը լրամշակվել և կազմվել է որպես «Բազմաբնակարան շենքի կառավարման մասին» օրենքում փոփոխություն և լրացումներ կատարելու մասին» ՀՀ օրենքի նախագիծ, որը սահմանված կարգով ՀՀ կառավարության քննարկմանն է ներկայացվել 2022 թվականի դեկտեմբերի 20-ի N01/13/14277-2022 գրությամբ, իսկ ՀՀ վարչապետի աշխատակազմից ստացված առաջարկությունների հիման վրա լրամշակված տարբերակը՝ 2023 թվականի փետրվարի 7-ի N01/13/1492-2023 գրությամբ:Նախագիծը քննարկվել է Տարածքային զարգացման և շրջակա միջավայրի նախարարական կոմիտեի 2023 թվականի փետրվարի 21-ի նիստում և նիստի NԿԱ/55-2023 արձանագրության 3-րդ կետի հանձնարարականի համաձայն՝ գտնվում է լրամշակման փուլում:Լրամշակվելուց հետո այն կրկին կներկայացվի ՀՀ կառավարության քննարկմանը: |  |
| 18 | 18.1.3 Բազմաբնակարան շենքերի կառավարման գործառույթներ իրականացնող անձանց մասնագիտական որակավորմանը ներկայացվող պահանջների սահմանում՝ «Բազմաբնակարան շենքի կառավարման մասին» ՀՀ օրենքում լիազորող նորմի սահմանում և դրա հիման վրա ՀՀ կառավարության որոշման ընդունումԺամկետ՝ 2022 թվական (կիսամյակային հաշվետվություններ). | Մշակվել և 2022 թվականի հուլիսի 21-ի N01/13/7753-2022 գրությամբ ՀՀ կառավարության քննարկմանն է ներկայացվել «Բազմաբնակարան շենքի կառավարման մասին» Հայաստանի Հանրապետության օրենքում փոփոխություն և լրացում կատարելու մասին» օրենքի նախագիծը, որը հավանության է արժանացել ՀՀ կառավարության 2022 թվականի հոկտեմբերի 13-ի N1596-Ն որոշմամբ և ՀՀ Ազգային ժողովի կողմից ընդունվել է 2023 թվականի հունվարի 17-ին (ուժի մեջ կմտնի 2025 թվականից):Օրենքով բազմաբնակարան շենքի կառավարումն, այն է՝ բազմաբնակարան շենքի կառավարման գործառույթներ իրականացնող անձանց գործունեությունը դիտարկվել է որպես մասնագիտացված, ինչպես նաև ՀՀ կառավարության համար լիազորող նորմեր են նախատեսվել՝* բազմաբնակարան շենքերի կառավարման գործառույթներ իրականացնող անձանց մասնագիտական որակավորմանը ներկայացվող պահանջներ սահմանելու,
* սահմանված պահանջների հիման վրա անձանց վերապատրաստման և բազմաբնակարան շենքերի կառավարմանը ներգրավման կարգը սահմանելու համար:

Մշակվել և օրենքի ընդունումից հետո շրջանառության մեջ է դրվել «Բազմաբնակարան շենքերի կառավարման գործառույթներ իրականացնող անձանց մասնագիտական որակավորմանը ներկայացվող պահանջները, այդ պահանջների հիման վրա անձանց վերապատրաստման և բազմաբնակարան շենքերի կառավարմանը նրանց ներգրավման կարգը սահմանելու մասին» ՀՀ կառավարության որոշման նախագիծը:Նախագիծը գտնվում է շահագրգիռ մարմիններից ստացված կարծիքների ամփոփման փուլում և ՀՀ կառավարության քննարկմանը կներկայացվի ՀՀ վարչապետի 2023 թվականի մարտի 10-ի N260-Ա որոշմամբ սահմանված ժամկետում՝ մինչև 2023 թվականի ապրիլի 30-ը: |  |
| 19 | 18.1.4 Բազմաբնակարան շենքերի կառավարմանը, պահպանմանը և շահագործմանն ուղղվող ֆինանսական հոսքերի գործուն համակարգի (ֆոնդի) ստեղծման իրագործելիության ուսումնասիրություն և դրա հիման վրա առաջարկությունների մշակումԺամկետ՝ 2022 թվական (կիսամյակային հաշվետվություններ) | * Իրականացվել է բազմաբնակարան շենքերի կառավարմանը, պահպանմանը և շահագործմանն ուղղվող ֆինանսական հոսքերի գործուն համակարգի (ֆոնդի) ստեղծման խնդրի շուրջ միջազգային փորձի, ինչպես նաև այդ փորձի տեղայնացման հնարավորությունների ուսումնասիրություն և համակարգի (ֆոնդի) ստեղծման

 իրագործելիության վերաբերյալ առաջարկը ՀՀ վարչապետի աշխատակազմ է ներկայացվել 2022 թվականի դեկտեմբերի 23-ի N01/13/14549-2022 գրությամբ:Մասնավորապես, արձանագրվել է, որ բազմաբնակարան շենքերի կառավարմանը, պահպանմանը և շահագործմանն ուղղվող ֆինանսական հոսքերի գործուն համակարգի՝ ֆոնդի ստեղծման իրագործելիության հնարավորությունը և նպատակահարմարությունը դեռևս բացակայում է: |  |
| 20 | 18.2.1 Անբավարար տեխնիկական վիճակում գտնվող բնակֆոնդի բնակիչների վերաբնակեցմանն, ինչպես նաև գոյություն ունեցող բնակֆոնդի ուժեղացման-վերակառուցմանն ուղղված ծրագրերի իրականացման համար իրավական հիմքերի ստեղծում«Քաղաքաշինության մասին» ՀՀ օրենքում լիազորող նորմի սահմանում և դրա հիման վրա ՀՀ կառավարության որոշման ընդունումԺամկետ՝ 2021-2023 թվականներ (կիսամյակային հաշվետվություններ) | * Մշակվել է ««Քաղաքաշինության մասին» օրենքում լրացում կատարելու մասին» օրենքի նախագիծը, որը հավանության է արժանացել ՀՀ կառավա-րության 2022 թվականի օգոստոսի 4-ի N1206-Ա որոշմամբ և ՀՀ Ազգային ժողովի կողմից ընդունվել է 2022 թվականի նոյեմբերի 16-ին (ուժի մեջ է մտել 26.12.2022թ.):

Օրենքի նպատակը՝ ՀՀ կառավարության համար լիազորող նորմերի սահմանումն է՝* ուժեղացման և վերակառուցման և քանդման ենթակա վթարային բնակարանային ֆոնդի հիմնախնդիրների կանոնակարգման պետական քաղաքականության,
* բնակարանային ֆոնդի ուժեղացման և վերակառուցման կամ քանդման դեպքում այդ ֆոնդից քաղաքացիների ժամանակավոր վերաբնակեցման կարգի,
* բնակարանային ֆոնդի տեխնիկական վիճակի հետազննությունների անցկացման և հետազննության արդյունքում տրված եզրակացությունների վարման, բնակարանային ֆոնդի տեխնիկական վիճակի վերաբերյալ տեղեկատվական համակարգ ստեղծելու կարգերի սահմանման մասով:
* «Բնակարանային ֆոնդի տեխնիկական վիճակի վերաբերյալ տեղեկատվական համակարգ ստեղծելու մասին» ՀՀ կառավարության որոշման նախագիծը ՀՀ վարչապետի աշխատակազմ է ներկայացվել Կոմիտեի 2022 թվականի օգոստոսի 31-ի N01/13/9574-2022 գրությամբ:

Նախագիծը ՀՀ կառավարության քննարկմանն է ներկայացվել վերը նշված օրենքի ընդունումից հետո՝ 2023 թվականի հունվարի 10-իN01/13/156-2023 գրությամբ:Նախագիծը քննարկվել է Տարածքային զարգացման և շրջակա միջավայրի նախարարական կոմիտեի 2023 թվականի մարտի 6-ի նիստում և նիստի հանձնարարականի համաձայն այն ներկայացվել է ՀՀ վարչապետի 2022 թվականի հունվարի 21-ի N81-Ա որոշմամբ ստեղծված տեղեկատվական համակարգերի կառավարման խորհրդի քննարկմանը:Մշակվել է « Ուժեղացման և վերակառուցման ենթակա և քանդման ենթակա՝ վթարային բնակարանային ֆոնդի հիմնախնդիրների կանոնակարգման պետական քաղաքականությունը, ինչպես նաև բնակարանային ֆոնդի ուժեղացման և վերակառուցման կամ քանդման դեպքում այդ ֆոնդից քաղաքացիների ժամանակավոր վերաբնակեցման կարգը սահմանելու մասին» ՀՀ կառավարության որոշման նախագծը, որը ՀՀ կառավարության քննարկմանն է ներկայացվել ՀՀ քաղաքաշինության կոմիտեի 2023 թվականի մարտի 20-ի N01/13/3248-2023 գրությամբ: |  |
| 21 | 18.3.1 ՀՀ Սահմանադրությամբ Կառավարության՝ բնակարանային շինարարության հանձնառությունը խթանելու նպատակով բնակարանաշինության ֆինանսավորման և բնակարանային քաղաքականության ոլորտներում պետական միասնական քաղաքականությունը սահմանող ՀՀ կառավարության որոշման ընդունումԺամկետ՝ 2023 թվական (կիսամյակային հաշվետվություններ) | * Նշված միջոցառումը արտացոլված է նաև ՀՀ կառավարության 2021 թվականի նոյեմբերի 18-ի N1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրում /կետ 16.1/, որի ժամկետը փոփոխվել է ՀՀ կառավարության 2022 թվականի դեկտեմբերի 22-ի N2117-Լ որոշմամբ՝ ՀՀ աշխատանքի և սոցիալական հարցերի նախարարության առաջարկությամբ (նշված միջոցառման ժամկետը համապատասխանեցվել է «Աշխատանքի և սոցիալական հարցերի նախարարություն» բաժնի 8.4 կետի միջոցառման («Բնակարանով ապահովելու միասնական սոցիալական ռազմավարությունը և հնգամյա գործողությունների ծրագիրը հաստատելու մասին» ՀՀ կառավարության որոշման նախագծի ներկայացում Վարչապետի աշխատակազմ) ժամկետին՝ սահմանելով 2024 թվականի մարտի 3-րդ տասնօրյակ):

Ներկայումս մշակման փուլում է գտնվում ՀՀ կառավարության 2021 թվականի ապրիլի 8-ի N531-Լ որոշման մեջ փոփոխություններ կատարելու մասին ՀՀ կառավարության որոշման նախագիծը, որով նախատեսվում է դրա միջոցառումների ժամկետները համապատասխանեցնել ՀՀ կառավարության 2021-2026 թվականների գործունեության միջոցառումների ծրագրով սահմանված ժամկետին: |  |
| 22 | 18.4.1 Աղետի գոտու բնակավայրերում երկրաշարժի հետևանքով անօթևան մնացած ընտանիքների բնակարանային ապահովմանն ուղղված պետական աջակցության ծրագրի ավարտ Ժամկետ՝ 2021 թվականի դեկտեմբերի 1-ին տասնօրյակ | * ՀՀ կառավարության 2021 թվականի դեկտեմբերի 16-ի N2053-Ն որոշման համաձայն աղետի գոտու բնակավայրերում երկրաշարժի հետևանքով անօթևան մնացած ընտանիքների բնակարանային ապահովմանն ուղղված պետական աջակցության ծրագրի (այսուհետ՝ Ծրագիր) ավարտի սահմանված ժամկետը (ՀՀ կառավարության 2020 թվականի մայիսի 7-ի N712-Ն որոշմամբ սահմանված ժամկետ) երկարացվել է մինչև 2022 թվականի մարտի 1-ը և ծրագիրն ավարտվել է այդ ժամկետում:

ՀՀ կառավարության 2021 թվականի հունիսի 17-ի N1006-Ն որոշման 6-րդ կետի 2-րդ կետի համաձայն՝ Ծրագիր շրջանակներում բնակապահովման իրավունքը վերականգնած՝ Ծրագրի շահառու ճանաչված ընտանիքների բնակարանային խնդիրների լուծման համար անհրաժեշտ ֆինանսական միջոցները ՀՀ տարեկան պետական բյուջեներում նախատեսվում են համապատասխան մարզպետարանների կողմից ՀՀ քաղաքաշինության կոմիտեի հետ համաձայնեցված և ծրագրի բյուջետային գլխավոր կարգադրիչ հանդիսացող մարմին՝ ՀՀ աշխատանքի և սոցիալական հարցերի նախարարություն (այսուհետ՝ Նախարարություն) ներկայացված հայտի հիման վրա: |  |
| 23 | 18.4.2 Ոչ հիմնական շինությունների հետագատնօրինման հետ կապված հարցերի կանոնակարգման նպատակով մոտեցումների սահմանում և դրանց հիման վրա ՀՀ կառավարության համապատասխան որոշումների ընդունումԺամկետ՝ 2021-2023թ. (կիսամյակայինհաշվետվություններ) | * Մշակվել է «Աղետի գոտու բնակավայրերի պետական և համայնքային սեփականություն հանդիսացող հողամասերը երկրաշարժից հետո տեղադրված կամ կառուցված ոչ հիմնական շինություններից ազատելու կարգը հաստատելու մասին» ՀՀ կառավարության որոշման նախագիծը, որը ընդունվել է ՀՀ կառավարության 2022 թվականի հոկտեմբերի 13-ի N1601-Ն որոշմամբ:

Որոշմամբ սահմանվել են տնակների ազատման և հեռացման, դրանցում բնակվող ընտանիքների վերաբնակեցման հետ կապված հարցերի կանոնակարգման մոտեցումները և առաջնահերթությունները:Մասնավորապես, աշխատանքներն իրականացվելու են փուլային եղանակով.- 2023թ. նախատեսված են առավել կազմակերպչական աշխատանքներ (դասակարգված ցուցակների հաստատում համայնքների ղեկավարների կողմից, ծանուցումներ, բյուջետային գործընթացի պլանավորում, ֆինանսավորում չպահանջող աշխատանքների մեկնարկ):- 2024-2027թթ.՝ տնակներից ազատում և ապամոնտաժում, բնակության նպատակով օգտագործվող տնակներում բնակվող ընտանիքների բնակարանային պայմանների բարելավման մասով պետական աջակցության տարբերակված մոտեցման ցուցաբերում` կախված տվյալ ընտանիքի՝ տնակում բնակվողի կարգավիճակում հայտնվելու հիմքերից:* Որոշման համաձայն դասակարգված և համայնքների ղեկավարների կողմից մինչև 2023 թվականի փետրվարի 10-ը :

ՀՀ քաղաքաշինության կոմիտե ներկայացված հաստատված ցուցակների հիման վրա պլանավորվել է խնդրի կանոնակարգման ֆինանսավորումն՝ ըստ տարիների և ներառվել է ՀՀ 2024-2026թթ. պետական միջնաժամկետ ծախսերի (այդ թվում՝ ՀՀ 2024 թվականի պետական բյուջեի) ծրագրի հայտի նախագծում: |  |